'Skaam jou dat jy Afrikaans is, Nazi!' – praag.co.za
'Skaam jou dat jy Afrikaans is, Nazi!'
'n Afrikaanse meisie is deur 'n Amerikaanse modelagent vertel sy behoort haar te skaam omdat sy Afrikaans is, het Rapport berig.
Die model Anna Modler, 16, het Iris ­Minier van Elite Models genader oor moontlike oorsese modelwerk. Minier het aan Anna gevra of sy ander tale behalwe Engels magtig is, waarop die meisie geantwoord het dat sy Afrikaans ook praat.
Minier, 'n Marokkaanse Jood wat in Parys en New York woon, het aan Anna gesê dis nie iets om op trots te wees nie.
Anna Modler op Facebook
Om Afrikaans te wees is boonop nie iets wat sy vir enigiemand moet sê nie, het Minier Anna aangeraai. "Sy [Minier] het nog so 'n rukkie gesit en toe sê sy dit is soos om vir almal te sê jy is 'n Nazi, en dit gaan my nêrens bring nie," het Anna gesê.
Anna het aan Rapport gesê sy moes haar inhou om nie teen die vrou uit te vaar nie.
Anna se huidige agent het Minier genader oor haar kwetsende kommentaar, maar Minier sê haar kommentaar is verkeerd vertolk. Sy moes nie met Anna "politiek" gepraat het nie, sê sy.
Dit is nie seker wat Minier meen "politiek" behels nie. Israel se aanvalle op Gasa het internasionaal 'n tsoenamie van kritiek teen Jode ontketen met die Jood Anthony Altbeker wat in dieselfde koerant erken dat Israel die morele hoëgrond prysgegee het met hul etniese uitwissing van Palestyne.
Die internasionale media gons behoorlik soos Jode tans met Nazi's vergelyk word weens hul ongenaakbare aanvalle. Minier se opmerkings teen dié agtergrond doen dus nog vreemder aan.
Van die topmodelle in die wêreld is Afrikaans soos Candice Swanepoel en Behati Prinsloo.
Skrywer praagGepubliseer op 3 Augustus 2014 3 Augustus 2014 Kategorieë Afrikaanse nuus, NuusSleutelwoord Anna Modler, Elite, Iris Minier, Marokkaanse Jood, New York